Главни маршал ваздухопловства Иван Микитович Кожедуб (8. јун 1920. – 8. август 1991.) је био совјетски пилот-ловац украјинског порекла, ловачки ас са највећим бројем ваздушних победа на страни савезника у Другом светском рату и троструки Херој Совјетског савеза. Учествовао је у Корејском рату као командант 324. ловачке ваздухопловне дивизије. У току Другог светског рата постигао је 62 признате ваздушне победе и био је један од ретких савезничких пилота који је оборио Месершмит Ме-262.